Klaipėdos centrinis stadionas

Klaipėdos centrinis stadionas (sovietmečiu Žalgirio stadionas) – įvairių paskirčių stadionas Klaipėdoje. Penktasis pagal dydį stadionas Lietuvoje. Tai pagrindinis stadionas Klaipėdos mieste, esantis pajūryje netoli dujų terminalo. Natūralios dangos stadionas.Klaipėdos centrinis stadionas. Eurofootball.lt (tikrinta 2025-07-06). 1964 m. „Granito“ pergalei TSRS II lygoje atminti šalia stadiono pasodinta tuopų alėja.

Stadione vyko 4 Lietuvos futbolo taurės finalai (1981, 1986, 1995, 2016 m.).

 Istorija 

XX a. tarpukariu Klaipėda buvo bene vienintelis miestas, neturėjęs rūpesčių dėl futbolo aikščių. 1923 m. vietinės sporto draugijos iniciatyva buvo įkurtas stadiono statybos fondas. Pradėtos rinkti (daugiausia už pramogas) lėšos. Po dvejų metų buvusio Plantacijos (arba Miško) forto vietoje naujasis stadionas buvo baigtas.Dienraščio puslapiuose - Klaipėdos parko istorija. 2012-07-12, Ve.lt (tikrinta 2025-07-06). Dalis šios tvirtovės pylimų pateko po tribūnomis. Statybos truko apie dvejus metus.Klaipėdos stadionui – 90. 2015-08-21, Ve.lt (tikrinta 2024-03-02).

1925 m. Klaipėda pirmoji Lietuvoje įsirengė to meto tarptautinius reikalavimus atitinkantį futbolo stadioną. Uostamiesčio savivaldybei tai kainavo apie 1 milijoną litų.Klaipėdos futbolo ištakos: kova už laisvę ir lietuvybę (II). 2013-05-11, Respublika.lt (tikrinta 2024-03-02). Tai buvo geriausias Lietuvoje miesto stadionas, jame buvo trys futbolo aikštės – reprezentacinė (su tribūnomis) ir dvi treniruočių. Pastatytas ir namelis su persirengimo, teisėjų kambariais, dušais. 1934 m. Klaipėdoje buvo 5 futbolo aikštės,Liudas Kudrickas. – „Kūno kultūra ir sveikata“, 1934 m. Cituoja  o 1938 m. – jau 8. Jų kiekybė ir kokybė atitiko futbolininkų poreikius.Stadionai šiurpino ir prieškario Lietuvoje. 2018-11-11, Respublika.lt (tikrinta 2024-03-02).

Tuo metu tai buvo didžiausias ir geriausias stadionas Lietuvoje. Jame buvo net keturios futbolo aikštės, lengvosios atletikos sektorius. Stadioną iš vienos pusės juosė pušynas, o iš kitos – Vitės kapinės su gražia augmenija. Stadiono teritorijoje buvo pastatytas medinis vienaaukštis su dvišlaičiu lenktu stogu namas. Pirmajame šio pastato aukšte buvo įrengtos rūbinės, mansardoje – sargo butas. Naujajame stadione rungtyniavo daugkartinė Lietuvos čempionė – KSS futbolo komanda, vyko daug tarptautinių futbolo varžybų.

Sovietmečiu uostamiesčio stadionas ilgus metus priklausė „Žalgirio“ sporto draugijai, dėl to ir vadinosi „Žalgirio“ centriniu stadionu. Nepaisant stadiono priklausomybės, lėšų jo atnaujinimui nuolat skirdavo miesto valdžios institucijos. 1950 m. birželį baigta rekonstrukcija 4000 sėdimųjų vietų. Vėliau rekonstrukcija atlikta 1964 m., siekiant surengti finalinį TSRS II lygos turnyrą Klaipėdoje. Renovacijos projekto autorius buvo Petras Lapė, rekonstrukciją finansavo Anglies pramonės ministerija, Klaipėdos statybos organizacijos, elektros tinklai. Statant Klaipėdos anglių rūšiavimo kompleksą buvo atrėžta dalis stadiono teritorijos, dėl to TSRS valstybinės statybos reikalų komitetas skyrė 300 tūkst. rublių kompensaciją. Tada buvo rekonstruota aikštė, išplėstas sėdimų vietų skaičius tribūnose, įrengtas tunelis iš persirengti skirto namo į aikštę, pastatyti apšvietimo bokštai, švieslentė, sutvarkyta aplinka.

Priestatas, kuriame šiuo metu yra pagalbinės patalpos, sporto salė, drabužinės, pastatytas 1976 m. Rekordinis žmonių skaičius (per 10 tūkst.) stebėjo 1987 m. vykusias „Atlanto“ ir Torpedo Moskva rungtynes.

2000 m. „Atlantui“ ėmus žaisti UEFA varžybose, suolai pakeisti geltonos ir mėlynos spalvos kėdutėmis, buvo įrengti nauji persirengimo kambariai, dušinės. Dar keletą kartų atliktas kosmetinis remontas. Nemaži remonto darbai atlikti 2014 m. – nugriautos senosios tribūnos, kėdutės pakeistos naujomis ir buvo įrengtos vietos žiniasklaidos specialistams. 2016 m. įrengta nauja žolės laistymo sistema.2016 m. stadiono tvarkymo darbai Buvo atnaujinta ir lietaus vandens surinkimo ir nutekėjimo sistema esanti tarp futbolo aikštės ir bėgimo takų. Pakeista bėgimo takų, šuolių į tolį bei aukštį, o taip pat ir rutulio stūmimo sektorių danga, kuri atitinka šiuolaikinius standartus. Ankstesniais metais ji buvo sudaryta iš atskirų dalių, o dabartinė yra vientisa.2016 m. remonto darbai 2019 m. pasirodė informacija, kad Klaipėdoje turėtų atsirasti naujas stadionas, kurio statybos kainuotų 43 milijonus eurų.Klaipėda norėtų naujo stadiono, tačiau iš kur būtų galima gauti 43 mln. eurų – dar neaišku. 2019-05-18, Alfa.lt (tikrinta 2025-07-06).

 Stadionas 

Stadionas dažniausiai naudojamas futbolo rungtynėms, bet turi ir lengvosios atletikos bėgimo takus, infrastruktūrą. Stadione žaidžia ir regbio klubas. 

Ankstesniais metais čia vykdavo A lygos rungtynės. Šiuo metu (2025 m.) stadione žaidžia FC Neptūnas dalyvaujantis Pirmos lygos pirmenybėse.

Anksčiau stadionas talpino 9 000 žiūrovų. Šiuo metu talpina 4 428 žiūrovus (sėdimos vietos).Klaipėdos centrinis stadionas. Transfermarkt.com (tikrinta 2025-07-06).

 Rungtynės 
 Taurių finalai 
 Data  Turnyras  Rungtynės  Rezultatas 1981-08-22  1981 m. Tiesos taurė  Klaipėdos „Granitas“ – Kauno „Banga“  2–0 1986-08-09  1986 m. Tiesos taurė  Klaipėdos „Granitas“ – Kauno „Banga“  3–1 1995-06-23  1994–1995 m. LFF taurė  Kauno „Inkaras-Grifas“ – Vilniaus „Žalgiris-EBSW“  2–1 2016-09-25  2016 m. LFF taurė  Vilniaus „Žalgiris“ – Marijampolės „Sūduva“  2–0

 Lietuvos rinktinės rungtynės 
 #  Data  Varžovas  Rezultatas VaržybosŽiūrovai1. 1991 m. lapkričio 15 d.   4-1 Baltijos taurė2002. 2016 m. gegužės 29 d.  2–0Baltijos taurė

 Šaltiniai 

 Nuorodos 
 mzirafos.lt (Apie stadioną)
 rekvizitai.vz.lt (Informacija)

Kategorija:Klaipėdos stadionai